钦定古今图书集成/明伦汇编/闺媛典/第207卷 > 陈景正妻郭氏
## 钦定古今图书集成/明伦汇编/闺媛典/第207卷 > 陈景正妻郭氏

按《闽书》：郭氏，陈景正妻。从父荣为赣州小官，景正就
婚焉。阅两月，正先归没，郭闻讣，哀恸欲奔丧，父母不
许。同里有为赣州广文者，其子丧偶，来求婚，父母许
之，郭誓不从。一夕自经，众觉救免，因寝疾呕血。自是
力求归陈，陈亦遣人来迓，父母力止之。三年丧毕，父
解官归，居五日，不辞而返于陈氏。